《偈十三首》
宋代·释法泰

开口有时非，开口有时是。
粗言及细语，皆归第一义。
释迦老子碗鸣声，达磨西来屎臭气。
惟有山前水牯牛，身放毫光照天地。

作者简介：释法泰，号佛性，俗姓李，汉州（今四川广汉）人。住鼎之德山，邵之西湖及谷山道吾，敕居潭州大沩。为南岳下十五世，圆悟克勤禅师法嗣。《嘉泰普灯录》卷一四、《五灯会元》卷一九有传。今录诗七十一首。